जाने माने इतिहासकार सतीश चंद्र कहते हैं कि

 “पूरे 100 साल तक दिल्ली के सुलतानों ने पूरी इस्लामी दुनिया का नेतृत्व किया और कामयाब भी हुए (मंगोलों के खिलाफ)” 

ये बात सही भी है क्योंकि पूरी 13वीं सदी मुसलमानों पर कहर बनकर नाजिल हुई। मंगोलों के हाथों लगभग सारी इस्लामी रियासतें उजड़ती चली गई।

मंगोलों के डर से इस दौरान कई बड़े बड़े सूफी औलिया और आलिम ऐ दीन ये उम्मीद लेकर दिल्ली आ गए कि सारी इस्लामी दुनिया में इनकी कोई हिफाजत कर सकता है तो वो दिल्ली के सुलतान है। 

13वी सदी में मंगोलों ने बुखारा और बगदाद को बर्बाद करके इस्लामी गोल्डन एरा को भी खत्म कर दिया। लेकिन यही सदी हिंदोस्तान में मुसलमानों के प्रभुत्व की सदी भी रही।

तीन मंगोल सम्राट हिंदोस्तान के लिए खतरा बने लेकिन किस्मत से उस दौरान दिल्ली के तख्त पर भी मजबूत सुलतान बैठे थे जिसकी बदौलत दिल्ली सल्तनत के साथ हिंदोस्तान भी महफूज रहा और साथ ही वो इस्लामी विद्वान भी महफूज रहे जो मंगोलों के डर से भारत की तरफ आ गए थे। 

चंगेज ख़ान = सुल्तान शमशुद्दीन इल्तुतमिश 
हलाकु ख़ान = सुल्तान गयासुद्दीन बलबन 
दावा ख़ान = सुलतान अलाउद्दीन ख़िलजी